**ZA OBJAVO 10. SEPTEMBRA 2024**

Novi povsem električni Ford Explorer je prejel nagrado Red Dot za izjemno oblikovanje izdelka

A blue car parked on a white surface

Description automatically generated

Ford Explorer je mednarodno žirijo navdušil z osupljivim oblikovanjem in minimalistično estetiko.

**Dunton**, 10. septembra 2024 – Povsem električni Ford Explorer je prejel prestižno nagrado Red Dot Award v kategoriji ‘Oblikovanje izdelka’. Mednarodna žirija, ki podeljuje to ugledno oblikovalsko nagrado, je prepoznala drzno zunanjo obliko Explorerja in pohvalila njegovo prefinjeno notranjost.

Novega Forda Explorerja, ki so ga v Evropi razvili za evropske uporabnike, [od junija](https://media.ford.com/content/fordmedia/feu/en/news/2024/06/04/mass-production-of-new-all-electric-explorer-starts-at-fords-ev-.html) izdelujejo v kölnskem centru za električna vozila. Nagrada sovpada z začetkom prodaje Forda Explorerja na vseh evropskih trgih, saj so vozila že na voljo pri trgovcih za testne vožnje in dobavo.

[Nagrada Red Dot](https://www.red-dot.org/) predstavlja vrhunec enega najbolj znanih in prestižnih oblikovalskih tekmovanj na svetu. V žirijo so bili povabljeni profesorji, oblikovalci, novinarji in drugi strokovnjaki iz kar 24 držav. Vsak član je neodvisno ocenil vsak prijavljeni izdelek na podlagi številnih meril, vključno s stopnjo inovativnosti, funkcionalnosti, ergonomije, trajnosti in ekološke združljivosti. To je Fordova tretja nagrada Red Dot, saj je Ford Fiesta leta 2009 zmagala v kategoriji ‘Oblikovanje izdelka’, zvočni sistem B&O v Mustangu Mach-E pa leta 2021 v kategoriji ‘Avtomobilski avdio sistem’.

**Navedki**

“Ford Explorer na zunaj navdušuje z značilnim oblikovanjem športnega terenca, v notranjosti pa s svojo odlično tehnično opremo.”

*Izjava žirije, The Red Dot Award*

“Odločili smo se za poenostavljen oblikovalski jezik s presenetljivimi grafičnimi elementi, ki povzema in na novo interpretira oblikovalske poteze kultnega ameriškega Forda Explorerja. Sodobno, puristično estetiko združuje s funkcionalnostjo brez primere.”

*Murat Güler, glavni oblikovalec, osebna vozila, Ford Evropa*

**Novi Ford Explorer s povsem novim oblikovalskim jezikom**

Novi Explorer povsem na novo interpretira samozavesten videz in robustno očarljivost Fordovega kultnega SUV-ja.

Medtem ko mogočen videz in neodvisna identiteta pričata o ameriškem izročilu terenske legende, njegove tekoče, futuristične in mišičaste poteze sledijo načelom aerodinamične učinkovitosti. Zaradi črnih stebričkov A se zdi, da streha lebdi nad potniškim prostorom. To ustvarja videz vizirja, ki poudarja privlačnost crossoverja za izbrani življenjski slog. Za še posebej izstopajoče oblikovanje stebričkov C poskrbi izrazita grafična linija, ki je harmonično vdelana v steklo. Za zadnji del novega Explorerja so značilni kompaktni in dinamični proporci, ki v povezavi z ozkim zadnjim oknom poudarjajo širino vozila. Navpično postavljene zadnje luči s podpisom v slogu svetlobnega rezila poskrbijo za izrazit značaj SUV-ja.

Privlačni notranjosti daje športen pečat zaobljen kokpit, ki armaturno ploščo brezhibno povezuje z oblogami vrat, kot da bi bile en sam element. V to minimalistično estetiko se vklaplja tudi tehnična oprema z izjemno tankimi zračniki in oblikovanjem zvočnikov, ki spominjajo na zvočno letev.

Komplet za medije s predstavitvijo novega povsem električnega Forda Explorerja: <https://electricexplorer.fordpresskits.com/>

